আর্থিক সহায়তা সহ মৃতের স্ত্রীকে চাকরি, বহরমপুর থেকে বেলডাঙা নিয়ে বড় ঘোষণা অভিষেকের

ওয়েবডেস্ক-  নির্বাচনের (2026 Assemble Electrion)  আবহে উত্তেজনায় ফুটছে গোটা রাজ্য। পরিযায়ী শ্রমিককে (Migrant Worker) খুন, হেনস্থার অভিযোগ ঘিরে উত্তপ্ত রাজ্য-রাজনীতিতে চাঞ্চল্য। গতকালের পর আজও উত্তপ্ত হয় বেলডাঙা। রণক্ষেত্রের চেহারা নেয় বেলডাঙা (Beldanga)। রাস্তা অবরোধ থেকে দফায় দফায় সংবাদ মাধ্যমের উপর হামলার অভিযোগ ঘিরে তোলপাড় রাজ্য-রাজনীতি। নির্বাচনের আবহে পরিযায়ী শ্রমিক নিগ্রহকে ঘিরে এই উত্তেজনা নতুন করে রাজনীতিতে নতুন করে পালে হাওয়া দিল। বন্ধ হয়ে যায় কৃষ্ণনগর-লালগোলা ট্রেন চলাচল।

এই পরিস্থিতিতে বহরমপুরে সভা করলেন অভিষেক বন্দ্যোপাধ্যায় (Abhishek Banerjee) । অভিষেকের স্পষ্ট বার্তা ইতিমধ্যেই মৃত শ্রমিকদের আর্থিক সহায়তার জানিয়ে দিলেন প্রশাসনের পক্ষ থেকে। জানিয়ে দিলেন মৃতের স্ত্রীকে চাকরি দেওয়ার সিদ্ধান্ত নেওয়া হয়েছে। সেই সঙ্গে মমতা বন্দ্যোপাধ্যায়ের সুরেই এলাকায় শান্তি-শৃঙ্খলা বজায় রাখার আহ্বান জানালেন অভিষেক।

আরও পড়ুন- মালদহ থেকে বাংলায় আসল পরিবর্তনের ডাক মোদির

বিজেপিকে নিশানা করে বলেন, সকলকে অনুরোধ করছি, এলাকায় শান্তি-শৃঙ্খলা বজায় রাখবেন। কোনওভাবেই বিজেপিকে অক্সিজেন দেওয়া যাবে না। বাংলার পক্ষ থেকে ঝাড়খণ্ড সরকারের সঙ্গে যোগাযোগ করা হয়েছে বলেও জানান তিনি। বহরমপুরের মঞ্চ থেকে অভিষেক বলেন, ‘বেলডাঙার ঘটনা শোনার পর সঙ্গে ঝাড়খণ্ডের মুখ্যমন্ত্রীর কার্যালয়ে কথা বলেছি। আমি বলেছি, এই ঘটনা পিছনে যদি কেউ থাকে, তদন্ত করে ব্যবস্থা নিতে। তারাও আমাদের আশ্বাস দিয়েছেন, যত দ্রুত সম্ভব অ্যাকশন নেওয়া হবে। তবে কেউ আইন হাতে তুলে নেবেন না, তাহলে লাভ ওই বিজেপির গদ্দারগুলোর। কোনও উসকানিতে পা দেবেন না, এই কথা সব সময় মাথায় রাখতে হবে। অভিষেক বলেন, এখানে ইউসুফ আছে। ও আমাকে ফোনকে কালকে বেলডাঙা যেতে চায় বলে জানিয়েছে। আমি বলেছি আজকে আমার র‌্যালি আছে। আজকে আমাদের বৈঠকের পর আমাদের বিধায়ক সাংসদ সবাই মিলে আলাউদ্দিন শেখের পরিবারের পাশে গিয়ে দাঁড়াবে।

অভিষেক বলেন, মুখ্যমন্ত্রীর নির্দেশ মতো জেলা প্রশাসন ইতিমধ্যেই ২ লক্ষ টাকার আর্থিক সহায়তা ও তার স্ত্রীকে চাকরি দেওয়ার সিদ্ধান্ত নিয়েছে। এটাই আমাদের মানবিক সরকার।